Ministrul Educației, Monica Anisie, a declarat pentru Edupedu.ro, după ce președintele Iohannis a decretat stare de urgență, că va solicita prelungirea perioadei de suspendare a cursurilor în școli și universități. Anisie a precizat că perioada pentru care vor fi aplicate noile măsuri depinde de situația de la momentul hotărârii, dar că va susține această măsură pentru că a sa a fost ideea de a adăuga în hotărârea inițială posibilitatea de prelungire a suspendării cursurilor.

În plus, ministrul Educației a declarat pentru Edupedu.ro că declararea stării de urgență nu implică cu nimic educația și instituțiile școlare sau universitare pentru că “am evitat pe cât posibil ca toate spațiile pe care le-au luat pentru carantină să fie spațiile școlare”.

Redăm declarațiile făcute pentru Edupedu.ro de Monica Anisie:

Edupedu.ro: Ce înseamnă decretarea stării de urgență pentru educație și pentru școli?

Monica Anisie: Nu implică cu nimic, eu am evitat pe cât posibil ca toate spațiile pe care le-au luat pentru carantină să fie spațiile școlare, deci asta în Comitetul Național pentru situații speciale de urgență am solicitat prefecților să evităm pe cât posibil.

Edupedu.ro: Ce se va întâmpla în școli, se întorc elevii la ore pe 23 martie?

Monica Anisie: Cu siguranță voi solicita să se prelungească suspendarea cursurilor, de fapt eu am susținut în comitetul de urgență în mod special să se precizeze în hotărâre posibilitatea de prelungire pentru că nu știam evoluția și era mai bine să fim acoperiți. La momentul de față susțin prelungirea pentru că astfel îi protejăm pe copii.

Edupedu.ro: Despre ce perioadă de suspendare a cursurilor ar fi vorba?

Monica Anisie: Acum depinde și cât evoluează lucrurile de la o zi la alta. Decizia va fi luată la momentul discuției în Comitetul Național pentru Situații Speciale de Urgență.”

Reamintim, cursurile școlare sunt suspendate până pe 22 martie, iar cele universitare până pe 31 martie. Președintele Klaus Iohannis a declarat sâmbătă că la începutul săptămânii viitoare va fi delcarată starea de urgență.

Foto: gov.ro

Citește și:

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA